“ብመስዋእቱን ዓወቱን ዘረጋገፆ መሰል ዓርሰ ውሳነን ሉኣላዊ ስልጣኑን ከምዘይዋገ ንዓለም ዘመስከረሉ መረፃ ትግራይ ኣካል ብምዃኑ ኹርዓትን ሓበንን ይስምዖ” ኢሉ ኣብ መግለጺኡ። እንተኾነ፡ ቅድሚ እቲ መረጻን ኣብ እዋን እቲ መረጻን ነይሮም ንዝበሎም “ሕጽረታትን ዕንቅፋታትን” ዘርዚሩ። ኣብ ልዕሊ ገዛኢ ውድብ ዘቕረቦም ክስታት ሳወት ካብ ዘቕረቦም ክስታት ሓደ፡ ኣባላት ገዛኢ ውድብ፡ ቅድሚ እቲ መረጻ ገዛ ንገዛ እናዞሩ “ኣብዚ ኢኹም ምልክት ትገብሩ” ዝብል ጽዕንቶታት ይገብሩ ነይሮም ኢሉ። ብተወሳኺ ድማ፡ ኣብ ልዕሊ ተወዳደርቱን ተዓዘብቱን “ምፍርራሕ” ከምዝበጽሖም ይገልጽ። \\ “ንሕፁያት ተመረፅቲ ኣባላትናን ቤተሰቦምን፡ ብናይ ወረዳን ጣብያን መሓውራት ምፍርራሕን ብህዝቢ ከም ፀላኢ ክስርዑ ምሹቕራርን [ነይሩ]” ይብል። ኣብ መረፃ ትግራይ 2012: ህወሓት ብዓብላሊ ድምፂ ተዓዊቱ "ምርቃቕ ኣዋጅ ሕግን ምጥያሽ ኮምሽን መረጻን ኣሳታፊ ኣይነበረን" ውድባት ተቓውሞ ትግራይ ካብኡ ሓሊፉ ድማ፡ ኣብ ልዕሊኦም “ገዛኢ ውድብ ብሚድያን ብሰነድን ኣደጊፉ፡ ሰፋሕቲ ፀለመታትን ጠቐነታትን” ኣካይዱ ክብል ከሲሱ። “ኣብ እዋን ምሃብ ድምፂን ቖፀራን ንተወከልቲን ንተዓዘብቲን ካብቲ መድረኽ ንምርሓቕ ዝተገበሩ ፅዕንቶታት [ነይሮም]” ድማ ኢሉ። 'ጸገማት ኮሚሽን መረጻ’ ውድብ ሳልሳይ ወያነ ትግራይ፡ ኣብ ምጥያሽ ኮሚሽን ጸገም ከምዝነበረ’ውን ጠቒሱ’ሎ። “ፈፀምቲ መረፃ ብፈፃሚ ኣካል መንግስቲ ዝተጣየሹ ምንባሮም” ከም ሓደ ጸገም ከምዝወስዶ እቲ ውድብ ኣፍሊጡ። “ኣብ ናቑጣታት መረፃ ተዓዘብቲ ንምትእንጋድ ድልዊ ዘይምዃን” ካልእ ጸገም ምንባሩ’ውን ሓቢሩ። ብተወሳኺ ድማ “ንመረፃ ዘድልዩ ሓበሬታታትን ሰነዳትን ብእዋኑ ዘይምቕራብን ዘይምብፃሕን፡ ኮሚሽን መረፃ በቢ ብርኩ ዘለው መሓውራቱ ብሕግን ኣሰራርሓን መረፃ መሰረት ንምፍፃም” ውስንነት ከምዝነበሮም ድማ ገሊጹ። እዞም ጸገማት “ኣብ ቐፃሊ ምዕራፍ ፖለቲካ ትግራይ፡ ሳልሳይ ወያነ ትግራይ ዝቃለሶም ሕፅረታት” ከምዝኾኑ እቲ ውድብ ኣብ መግለጺኡ ሓቢሩ’ሎ። “ብኻሊእ ወገን ብዛዕባ ኣብቲ ስርዓት መረፃ ተመዓዳዳዊ ሓንፈፅ /80/20/ ውክልና ዝምልከት ድማ ውድብና ሳልሳይ ወያነ ትግራይ ድምፂ ህዝቢ ከይባኽንን ንዝሐሸ ዲሞክራስያዊ ተሳትፎን መንግስቲ ከጣይሽ ዘኽእል ወንበር ዝረኸበ ውድብ ኣብቲ 20% ክሳተፍ የብሉን ብምባል እቲ ኣዋጅ መረፃ ክወፅእ እንተሎ ኣጥቢቑ ዝተሟጎተሉ ነጥቢ ዝነበረ ዋላ እንተኾነ ኣብቲ እዋን ተቐባልነት ኣይረኸበን። ድሕሪ ኣዋጅ ምፅዳቕ ግን ውድብና ኣብ ምኽባር ሕጊን መትከላዊነትን ዝኣምን ውድብ ስለ ዝኾነ ውፅኢት መረፃ በቲ ኣዋጅ መሰረት ጥራሕ ክፍፀም ይፅውዕ” ድማ ኢሉ። ኮምሽነር ኮምሽን መረፃ ትግራይ መምህር ሙሉወርቅ ኪዳነማርያም ግና "ተነሓናሕቲ ፖለቲካዊ ሰልፍታት ተዓዘብቶም ከየቕርቡ ኣይከልከልናን" ኢሎም::ኣብ ጣብያታት መረፃ፡ ገጠራት ትግራይ ፀገማት ነይሮም ዝብል ክሲ እውን ብግልባጡ ንፃዕሪ ኣፈፀምቲ ዘህስስን ከይረኣኻ ምፍራድን እዩ ብምባል ነቲ ጥርዓን ነፂጎም። ተዛማዲ ትሕዝቶ ውድብ ዓሲምባ፡ 'ኣብ መረጻ ትግራይ ከይሳተፍ ይግለል ኣለኹ' ኢሉ24 ሓምለ 2020 ኣብ መረጻ ትግራይ ንምስታፍ፡ ልዕሊ 2.7 ሚልዮን ህዝቢ ተመዝጊቡ31 ነሓሰ 2020 ቪድዮ, ብዛዕባ መረጻ ትግራይ 2012 ክትፈልጥዎም ዝግባእ8 መስከረም 2020 መረጻ ትግራይ 2012፡ ምኽንያት ምቕያር ስርዓተ መረጻ ትግራይ እንታይ'ዩ?7 ነሓሰ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
